c: text/html

text:
THE BOTTOM – Durante un bishita di Colegio di supervision financiero di Boneiro, Sint Eustatius y Saba (Cft) a conclui cu Saba te ainda tin su finansa publico bon na ordo. Aunke ehecucion di e presupuesto 2016 no a bay completamente segun plan, Saba a logra mantene e presupuesto balansa. A elabora e contratiemponan financiero durante 2016 na un forma adecuado den e presupuesto, loke tambe ta ilustrativo pa e maneho financiero corecto. Esaki ta sali na cla tambe for di e declaracion aprobatorio di accountant pa e di dos aña consecutivo. “Saba a mustra atrobe di tin su asuntonan bon na ordo” segun Presidente di Cft Age Bakker.
A cera aña 2015 cu un resultado positivo, cu ta suficientemente halto pa por cumpli cu e amortisacionnan. Esaki ta sali na cla for di e cuenta anual di 2015, na cual e accountant a otorga un declaracion aprobatorio pa e di dos aña consecutivo. E reportahe di ehecucion di e di tres kwartaal 2016 ta duna como resultado un saldo positivo, pero e saldo aki no ta alcansa pa na fin di 2016 por cumpli cu e obligacionnan di amortisacion di e entidad publico. Particularmente como consecuencia di un Contrato Colectivo di Trabou nobo y diferente contratiempo mas e gastonan durante 2016 a resulta mas halto cu loke a presupuesta na prome instancia. Pa motibo di esey e saldo positivo cu segun expectativa ta resta pa fin di aña no ta alcansa pa por cumpli cu e obligacionnan di amortisacion presupuesta. Como consecuencia di esey e expectativa ta cu Saba lo mester bay hinca man den su posicion di likidez.
Durante e bishita di Cft dia 14 di December a hiba combersacion cu Colegio Ehecutivo y Conseho Insular tocante e situacion financiero di e entidad publico y e contratiemponan financiero durante 2016. Cft a indica cu a haya un solucion inteligente cu bahamento di e amortisacionnan anual. Esaki ta nifica si cu e periodo den cual ta bay efectua e amortisacionnan ta bira mas largo. E espacio presupuestario cu ta surgi door di esaki na 2017 y 2018 ta necesario pa cubri e gastonan creciente di personal y mantencion. E gastonan adicional den 2016 tin como consecuencia un disminucion di e likidez. Cft ta comparti e preocupacion di Saba cu e presupuesto ta mucho smal pa por absorba structuralmente e contratiemponan ey.
Na final di e bishita tambe a para keto un rato na e maneho financiero. Pa e di dos aña consecutivo a otorga un declaracion aprobatorio di accountant na e cuenta anual. Cft ta conclui, pues, cu e maneho financiero ta di un nivel suficientemente halto y cu Saba mester mantene e nivel ey. Un punto di atencion ta e echo cu tin biaha ta entrega e reportahenan obligatorio na Cft cu cierto retraso.
Presidente di Cft Age Bakker: “Saba tin su asuntonan bon na ordo te ainda”
THE BOTTOM – Durante un bishita di Colegio di supervision financiero di Boneiro, Sint Eustatius y Saba (Cft) a conclui cu Saba te ainda tin su finansa publico bon na ordo. Aunke ehecucion di e presupuesto 2016 no a bay completamente segun plan, Saba a logra mantene e presupuesto balansa. A elabora e contratiemponan financiero durante 2016 na un forma adecuado den e presupuesto, loke tambe ta ilustrativo pa e maneho financiero corecto. Esaki ta sali na cla tambe for di e declaracion aprobatorio di accountant pa e di dos aña consecutivo. “Saba a mustra atrobe di tin su asuntonan bon na ordo” segun Presidente di Cft Age Bakker.

robotstxt: allowed

filter: keep


text:
Archivo di May, 2010
Meta principal di e settlement ta eleva e clima di inversion!
drs. Paul Croes durante tratamento di Settlement Valero
Pa garantisa posibel reapertura y seguridad di cada trahado
ORANJESTAD (AAN): Durante e reunion publico diasabra cu a dura mas di 16 ora, unda a trata e tres diferente leynan di Leynan di Winstbelasting, Dividendenbelasting en Imputatiebetaling y e BBO en coneccion cu mehoracion di e clima di inversion pa e refineria y e terminalnan di petroleo, drs. Paul Croes a trece durante su presentacion e importancia di e settlement entre Valero y Gobierno.
Aprobacion di e settlement agreement ta un paso positivo pa cu e decision di valero
Bill Day:
ORANJESTAD (AAN)* Segun vocero di compania Valero, Bill Day, cu aprobacion di parlamento pa loke ta e settlement agreement di diasabra ultimo ta un paso hopi positivo. Cu esaki sr. Bill Day ta referi na e decision cu e compania Valero lo tin cu tuma relaciona cu e refineria aki na Aruba. Manera cu ta conoci durante ultimo dianan a sinta na mesa cu tanto PDVSA y tambe cu Pacific Rubiales/ Ecopetrol. Segun informacion ta indica cu Valero tin cierto preferencia pa traha hunto cu PDVSA ya cu ta un solo compania.
Residentenan Colombiano a deposita nan voto pa elegi presidente nobo
ORANJESTAD (AAN) — Manera ta conoce diadomingo 30 di Mei, a tuma lugar e proceso electoral na Colombia, pa elegi e Presidente cu lo dirigi e pais pa e siguiente periodo di cuatro aña, cu lo cuminza dia 7 di Augustus 2010- te cu 7 Augustus 2014. Aunke na Colombia no ta obligatorio emiti e voto, si e ta worde considera como un deber moral cu cada ciudadano tin e opcion di cumpli cune of no. Manera ta conoci e votacion na Colombia ta un movimento mundial, ya cu den embahada y consulado Colombiano rond mundo, e ciudadanonan residente tin un censo pa votacion, pa duna nan e oportunidad di eherce nan derecho sagrado di voto, tanto pa Senado como pa e Presidencia di pais.
Homber a purba na stik un dama door di choke y stik e cu clechi
Caso serio na Montaña!
ORANJESTAD (AAN): Tabata den fin di siman, cu un unidad di Polis di Noord a worde dirigi door di Central di polis na un residencia na Montaña. Esey debi cu segun e prome informe a surgi problema entre pareha. Tabata diasabra atardi alrededor di 5’or cu e yamada a drenta na central di polis cu ta solicita presencia di autoridad. E unidad a presenta mientras tanto y polis a papia cu e homber di inicialnan J.J.O. di 34 aña di edad. Segun e homber su version, el a haya problema cu su señora, pero ta tur cos a drecha, y cu tur cos “ta tranquil y calmo”.
Trankil y calmo? Sinembargo Polis a bisa e homber cu nan ta desea di papia cu e señora pa averigua un que otro si berdaderamente tur cos ta bon. E homber a draai bisa polis, cu su “señora a bay drumi”.
Polis a reacciona y a bisa e homber pa e bay lante for di soño pa asina nan papia cune! Polis a insisti esey, ya nan ta sinti “pa algo sera” e homber no kier pa e señora lo tin contacto cu agentenan.
E homber a bisa polis pa warda un rato y na un dado momento J.O. a dal porta sera pa evita polis por wak paden. Polis a dicidi di habri e porta y ta haya e homber ta sacudi e señora riba cama. E señora a resulta di ta benta eynan, for di tino, y no ta reacciona.
Polis tambe a trata di lanta e señora pero keto bay e no ta reacciona.
Mientras tanto Polis a pasa man pa Tetra Radio, y cu urgencia a pidi pa un ambulans na e adres.
Un rato despues e señora di inicialnan I.R.R. naci na Venezuela di 28 aña a regresa na su tino. For di su declaracion por a saca afor cu e homber a choke bente riba cama despues subi riba dje y choke cu klechi cama y consecuentemente el a perde rosea y bay for di tino!
Esaki ta algo serio, y a base di e informe suministra, polis a detene J.O. mesora! Alavez agentenan a recomenda e victima bay mesora na despacho di Recherche pa entrega keho.
No tabata tin mas informe adicional si e muher Venezolano a entrega keho contra di e homber J.O. pa intento di asesinato.
Negoshi tabata bon den fin di siman na San Nicolas
Bar no tabata acepta mas hende paden!
ORANJESTAD (AAN): Segun e informe policial ricibi, tabata Diabierna pa 2’or di madruga, cu un unidad di Polis di San Nicolas pasando na altura di “Foxy Lady”, a worde para pa e ciudadano di inicialnan F.N. y e tin 28 aña di edad. E ciudadano a bisa polis, cu el a bay drenta un otro bar, pero el a worde pusha pa e sali pafor door di un homber. Tog el a bolbe purba pa drenta den e localidad, e biaha aki e homber desconoci a dale un tanki bashe abao, segun el a laga sa.
Accidente cu Harley durante di recorido
ORANJESTAD (AAN): Durante un corida di manehadornan di Harley Davidson, a presenta un accidente riba caminda principal bieu di San Nicolas pa Oranjetsad.
Esaki a socede riba e caminda di Barcadera, na altura di ex-Dealer di Volkswagen. Pa un motibo of otro, un señora sea como duo pasahero of como manehedor di e Harley a cay riba caminda.
Dos avion grandi cu problema na Curacao
ORANJESTAD (AAN): Informe di Curacao, ta mustra cu ta parce comosifuera tabatin un mal aire na aeropuerto di Hato riba Diadomingo. Ademas di un avion di Avianca cu a haye cu candela na un motor, tabatin e situacion di un avion di KLM cu no por a lanta pa motibo di problema cu un fuelpump. Un avion di aerolinea Avianca obligatoriamente mester a keda tera Diadomingo anochi despues cu a surgi un candela na su motor. E candela a cuminza djis despues cu e avion a caba di baha na Hato.
Consul Colombiano Lic. Pilar Vargas, orguyoso di su compatriotanan
“Colombianonan a demostra cu nos ta un pueblo disciplina y culto”
ORANJESTAD (AAN) — DIARIO a tene un entrevista cortico, diadomingo atardi, cu e Consul di Colombia na Aruba, Lic. Pilar Vargas. E hoben dama a mustra su orguyo pa su compatriotanan y a bisa nos cu e proceso a desaroya su mes cu hopi disciplina y trankilidad, y hopi mas hende a presenta pa eherce nan voto, compara cu dia 14 di Maart cu nan a elegi e miembronan di Senado.
“ E Colombianonan a demostra cu nos ta un pueblo hopi disciplina y culto. Aki ni un hende a bin haci propaganda, ni haci boroto, ni bebe cervez, pero nan a vota den un clima hopi agradable y calmo”, el a subraya.
Presonan a lanta pisa den prison na Curacao
Prome cu entrada “schoonschip”
Contra presencia wardado di presonan Hulandes
ORANJESTAD (AAN); Informe di Curacao ta mustra cu presonan cu Diadomingo a cuminza tuma nota e cantidad di Hulandesnan cu a cuminza invadi e instituto penitenciario na Koral Specht no a keda masha contento cu e yegada y mesora a cuminza rebeldia. Ya pa basta dia Minister di Husticia señora Jacoba a saca un comunicado cu entretanto e luna di Juni ta bay cuminza cu un limpieza por completo den e instituto. Ta trata aki di un limpieza cu ta keda subsidia pa instancianan Hulandes caminda hasta a manda basta personahe Hulandes pa e isla pa asina por a yuda den e limpieza cu ta bay tene den Prison Koral Specht.
Andin Bkker di PDR Demostra seriedad y profesionalismo
Durante reunion den Parlamento pa trata cambio di ley pa acomoda Valero
ORANJESTAD(AAN) Algo cu poco bez sa sosode, a bin tuma lugar diasabra anochi den Parlamento di Aruba. Na ocasion di tratamento di e cambionan di ley fiscal pa por acomoda Valero, na dado momento Parlamentario mr. Andin Bikker di PDR a presenta un amienda.
Den e amienda aki e ta bisa Gobierno ya cu nan lo duna Valero un incentivo fiscal pa nan no paga BBO mas, cu por haci algo tambe pa incentiva negoshinan chikito y mediano di nos isla.
Marisol y Eelyn tabata ausente na momento di vota pa ley di Valero
Mescos cu den pelicula nan tabata “Missing in Action”
Evelyn Wever a haya un bon chens pa demostra si pueblo ta prome of su cliente ta prome!
ORANJESTAD(AAN): Un di e Parlamentarionan cu tur hende tabata pendiente pe desde inicio di e reunion tabata Parlamentario mr. Evelyn Wever-Croes di MEP. Manera ta conoci, e ta abogado di Valero representando e bufete di su tata esta Croes, Wever & Tchong. Parse cu hasta despues di eleccion ora el a huramenta como Parlamentario, cu ainda e ta den corespondencia cu Gobierno pa regla cos pa Valero.
Cumpleaños Dialuna 31 Mei 2010
😀 😀 😀 😀 😀 😀 😀 😀
A’int he sweet? Happy birthday to this sweet chocolate
ELMO TickleMe Cathlin. Best wishes from your family,
friends (too much to mencion), from his partners of the
Flor di Palicia dance group, caha di orgel “Biew pero na ordo”,
his friends of the “Never ever read a book club”,
from Johnny Walker and specially from your sweet mami. Shall we BBQ tonight?
😀 😀 😀 😀 😀 😀 😀 😀
The Ultimate Challenge un biaha mas tabata un exito
ORANJESTAD (AAN)— The Ultimate Challenge a bira e Adventure Race mas spera serca e atletanan di Aruba y ayera nos por a mira cu e interes den e competencia aki ta sigui crece.
Malmok tabata e escenario caminda e competencia aki a inicia cu 11 team di cuater competidor participando. Despues di e acto oficial di apertura unda cu e teamnan a desfila y tambe a duna honor na nos Himno nacional, e competidornan a prepara pa e señal di salida. E biaha aki, e competidornan mester a cuminsa cargando un palette, drenta awa y pasa rond di e ruina di barco na Malmok pa despues bin bek na canto, aki nan mester a sigui core of cana direccion di Arashi cargando e palette y for di e punto aki, cada team mester a topa cu nan Support Crew pa nan por a continua cu e competencia.
Festival di biña ta cuminza Diahuebs awor
ORANJESTAD (AAN): Westin Aruba Resort a tene un Conferencia di Prensa anunciando e di seis Festival Anual di Biña, Cuminda y Arte.
Ramiro Rafaël, Director di Servicionan di Catering & Reunion, a introduci e tantisimo componentenan excitante di e festival benidero cu lo tuma luga entre diahuebs, 3 di Juni, pa diasabra, 5 di Juni, 2010, na Westin Resort, Aruba, incluyendo entretenimento di musica en bibo, exhibicionnan di arte, cuminda excepcionalmente elegante ofreci pa e chefnan renombra, importadornan di liquor y biñeronan local y internacional, representa pa seis diferente pais.


text:
BENNY NISBET (PPA):
“ STATEN DI ARUBA TA NA CORSOW PA IPKO CU DELEGACION DI 12 PERSONA…. APARENTEMENTE E CRISIS FINANCIERO DI PAIS ARUBA A SMELT ??”
No mucho tempo atras PPA a cuestiona un otro delegacion di Staten cu a biaha silenciosamente pa Panama pa reunion di Parlatino. E tempo ey un miembro di staten a larga sa cu e ta bai mientras e delegacion a viaha den un silencio. PPA a cuestiona publicamente pa Staten larga sa cuanto di cuanto persona/miembro di Staten e delegacion aki a consisti ? SInembargo Staten a keda den un silencio como sifuera cu pueblo di Aruba no mag di sa ki ora y cuanto miembro di Staten ta viaja.
Mientras tanto awe mi tabata waki noticia unda tabata pasa e entiero di sr. Lio ‘paps’ Capriles …un legendario Bancario cu a fayece na Corsow. Durante e noticiero aki a pasa un entrevista cu drs Mervin Wyatt, presidente di Staten di Aruba na e entiero aki. Durante e entrevista aki el a splica cu Staten tin un delegacion presente na Corsow pa reunion di IPKO y nan a dicidi di participa na e entiero locual nos tur por aprecia. Pero seguidamente nan a pasa e caranan di miembronan di Staten di Aruba y mi a conta 11 miembro di parlamento y e griffier cu ta un delegacion di 12 miembro di Staten y kizas nan por a jera un of dos mas cu mi no a mira.
Un delegacion di 12 persona di cual minimalmente 11 miembro di Staten cu ta mas cu mitar di Staten di Aruba ta demonstra masha poco responsabilidad pa cu e situacion di un crisis financiero/economico di nos pais. Staten sa debidamente bao di cuanto medida nos pueblo tin di biba pa paga e debe nacional cu a worde crea pa gab. Mike Eman cu nan x ministro di finanzas sr. Mike de Meza alias the mess. Un delegacion di siete of ocho miembro lo tabata mas cu suficiente pero pa hiba 12 persona di cual minimalmente 11 miembro di Staten ta algo increibel.
Aki tanto coalicion como oposicion ta falta di respet pa nos pueblo di Aruba ! Pero PPA mester accentua un oposicion cu ta participa den un delegacion di 12 persona ta pone su credibilidad den tapara. Door di actua asina tanto miembro di AVP como miembro di MEP y otro ta demonstra cu nan tambe por gasta placa pa loco apesar cu Aruba ta den un crisis financiero hopi serio.
PPA ta di opinion cu Staten mester bai bek na cierto principio cu tabata worde usa den pasado:
A. Nunca mag sali for di Aruba cu mas cu mitar di miembro di Staten un majoria di miembro di Staten mester ta na Aruba na tur momento !!
B. Tur fraccion mester ta representa cu minimalmente un miembro.
C. Despues di cual por agrega miembro conforme grandura di fraccion.
D. Pero nunca lo forma delegacionan cu ta absurdamente grandi.
E. Presidente y vice presidente no por forma parti di e mesun delegacion…Un mester ta na Aruba na tur momento !!.
PPA ta ripiti un delegacion responsabel cu ta tene cuenta cu e situacion financiero esta e crisis cu Aruba ta den un delegacion no por ta mas grandi cu siete(7) of ocho (8) miembro di Staten y no 11 of 12 !!
Lo ta bon pa Staten publica e delegacion cu tur su miembronan cu a viaha pa pueblo por tuma nota di esaki !! Y Staten lo mester publica cuanto e delegacion aki pa IPKO na Corsow a costa nos pueblo pagador di belasting !! Lo ta bon pa Staten cuminsa informa pueblo di Aruba encuanto di ki dia e racha di medida lo worde hala aden pasobra si tin placa pa Staten viaha pa loco anto Staten no por controla gobierno pasobra simpelmente e crisis a smelt a lo menos e actitud irreponsabel aki ta crea e impression aki.
Aruba, 9 di januari 2017 Lider Politico di PPA
BENNY NISBET


text:
Orashon djarason 11 di yanüari 2017
Komo e yunan akí ta hende di karni i wesu, El a bira hende manera nan, pa, medio di su morto, E kaba ku esun ku tabatin poder riba morto, esta diabel. Asina El a liberá esnan, ku pa miedu di morto a biba henter nan bida manera katibu. Pasobra no ta bai E pa e angelnan, pero, manera Skritura ta bisa: pa e desendientenan di Abraham. P’esei E mester a bira den tur sentido pareu na su rumannan, di manera ku E por a bira un gransaserdote mizerikordioso i fiel dilanti di Dios i asina paga pa e pikánan di e pueblo. Komo E mes a pasa den prueba i a sufri, E por yuda tur esnan ku ta pasa den prueba.
Hebreonan 2:14-18


text:
Cientificonan di Merca ta identifica e shete proteinanan mas dañino di...
MARYLAND, Merca - Un grupo di cientifico di Merca a logra identifica e 7 proteinanan mas dañino di e virus di zika, un descubrimento...
Segun estudionan: Appel cider vinegar ta yuda sucu den sanger y...
Binager di appel (appel cider vinegar) tabata wordo promociona como un “cura todo” pa hopi decada. Nos por a mira con e por haci...
Ta purba cu exito remedi contra multiple sclerosis
Ocrelizumab ta e prome droga cu ta funciona den multiple scleroris primario progresico, contra cual na e momentonan aki no a haya ningun tratamento...
OMS ta adverti cu lo tarda varios aña den resolve dudanan...
GENEVE, Suisa - Mundo lo bay tarda varios aña pa obtene respuesta pa e multiple incognitonan cientifico cu ta rondona e epidemia di e...
Un forma straño di contagio di Zika a wordo descubri na...
MADRID, Spaña - Un estudio realisa na Spaña a confirma cu e presencia di acido ribonucleico (RNA) di e virus di Zika den e...
Un medicamento contra diabetes por retrasa e aparicion di Parkinson
Un remedi desaroya pa controla diabetes por retrasa potencialmente e progresion di Parkinson, caminda cu e cientificonan ta dispone na test riba humano. E descubrimentonan...
Cancer bucal ta afecta mas hende homber cu hende muhe
Salud bucodental, necesario pa gosa di un bon calidad di bida, por wordo defini como ausencia di dolor orofacial, cancer di boca of di...
8 Beneficio pa come anasa habitualmente
Ora nos ta come anasa, nos ta haya cantidadnan grandi di vitamina, mineral y fibra cu por yuda nos den multiple aspecto, aunke tampoco...
Pruebanan di un vacuna nobo contra AIDS ta rebiba speransa
SUR AFRICA - Sur Africa lo lansa diaranson un ensayo clinico di un envergadura inedito destina na purba un vacuna experimental contra AIDS, despues...
Vacuna contra griep durante embaraso no ta asocia cu autismo
OAKLAND, California - Cada aña organismonan di salud ta pone en marcha su campañanan di vacunacion pa loke ta griep. Un vacuna cu ta...
Blachi di Laurel contra ansiedad: un remedi milenario na bo alcance
Blachi di Laurel of miho conoci como Bay Leaf, ta duna sabor na nos cuminda, ta calma nos mente y ta brinda salud na...
Para e perdida di cabey y haci’e crece manera loco cu...
Hopi persona tin e tendencia na lidia cu e perdida di cabey. E por ta un problema medico, un problema di higiena of di...
Con pa combati acido den stoma
Acido den stoma of refluho di acido ta un condicion transitorio cu mayoria di e poblacion a experimenta algun biaha den su bida y...
Vacuna contra dengue lo cuminsa wordo bendi na Costa Rica pero...
SAN JOSE, Costa Rica - Ministerio di Salud di Costa Rica a adverti diasabra cu e vacuna contra dengue cu a cuminsa na wordo...
Organisacion Mundial di Salud ta sigura cu epidemia di Zika ya...
NEW YORK CITY, New York - E epidemia di virus di Zika, cu un aña atras a afecta mas di 75 pais, ya a...
Ta registra prome morto pa Guillain Barre vincula cu virus di...
SANTA CRUZ, Bolivia - Servicio Departamental di Salud di Santa Cruz (SEDES), Bolivia, a registra diaranson e prome morto pa e sindrome di Guillain-Barre,...
Ta crea un chuculati Suiso cu ta priminti alivia dolor di...
SUISA - Pa tin e regla, ta sinonimo di sofa, klechi, piyama, Ibuprofen y chuculati, hopi chuculati. Chuculati cayente, icecream di chuculati, chuculati den...
Estudio ta afirma cu sangura por carga e virus di Zika...
COLORADO, Merca - Sangura por contagia simultaneamente di e virus di Zika y esun di Chikungunya y potencialmente infecta sernan humano cu ambos enfermedad...
E shampoo aki di baking soda lo pone bo cabey crece...
Baking Soda ta yuda elimina substancianan kimico cu bo por haya den bo cabey y bo cuero di cabes. Ademas, e ta haci cu...
Organisacionnan internacional di salud ta alerta riba morto di 400 mucha...
Vacunanan contra sarampi a salba bida di mas di 20 miyon di mucha den 15 aña, pero apesar di e disminucion di 79% di...
Ta libera sanguranan mutante pa combati Zika
Zomer ta den cuminsa den e hemisferio Sur. Paisnan tropical ya ta spera e plaga di sangura. Miles di miyones lo nace den e...
Ta crea aplicacion di celular capas di detecta infarto di miocardio
HELSINKI, Finlandia - Un grupo di investigado di e Universidad di Turku (Finlandia), a desaroya un aplicacion mobil cu ta permiti deteca atakenan di...
Tur dia e ta retene azeta di coco den su boca...
Con esaki ta funciona? E ta un truco basta simpel. Bo ta coy un cuchara di azeta di coco y bo ta hawa bo...
Universidad Chines ta bende examennan di HIV den mashin ante e...
NANTONG, China - Un universidad na China a cuminsa bende testnan di diagnostico di e virus HIV - causante di AIDS - den mashinnan...
Descubri 10 uzo cu bo no tabata sa di Lechi di...
Ora cu nos scucha di papia di lechi di magnesia, nos mente ta relacion'e inmediatemente cu kimamento di stoma. Esey ta debi na su...
5 recomendacio pa combati e circulo vicioso di no por drumi...
Bo no por drumi. Y na luga di dal tanto buelta riba bo cama, bo ta prefera di revisa bo telefon pa distraebo, sperando...
Difteria ta letal, hopi contagioso y a repunta
CARACAS, Venezuela - Difteria a repunta. E conhuncion di un serie di factor negativo a ocasiona e aparicion di casonan cu asina un forsa...
Dieet rapido: Anasa y tuna pa baha peso den 3 dia
E dieet di tuna y anasa a causa sensacion pasobra e ta un di e dieetnan rapido mas eficas cu ta haci hende perde...
Ta descubri tecnica nobo pa trata obesidad grave sin cirugia
Te cu e dia di awe, tratamentonan pa obesidad grave of "morbid", a implica operacionnan delicado no extento di cierto riesgo. E balon intragastrico, por...
Un terapia combina ta demostra su eficiencia contra Malaria celebral
TORONTO, Canada - Un estudio nobo dirigi pa investigadonan di e Universidad di Toronto (Canada) parce di a haya un combinacion nobo terapeutico contra...
Yoga pa alivia dolornan menstrual
Prome, durante y hasta despues di e regla, hopi hende muhe ta sufri di dolornan intenso parti abao di e barica. E situacion aki por...
Musica ta yuda muchanan na supera temora pa hangua
Ora cu mucha tin cu ricibi un prik, un inyeccion, un enter, con cu bo kier yam'e, un estudio ta sugeri cu musica lo...
Mortonan ta aumenta na seis na HonduraS victima di Guillain Barre...
TEGUCIGUALPA, Honduras - Un homber di 50 aña a converti den e di seis victima mortal pa causa di e Sindrome Guillain-Barre na Honduras...
Islandia ta encabesa clasificacion mundial pa mehoracion di salud
PARIS, Francia - Islandia ta encabesa e lista mundial di pais cu a logra mas avanse den materia di salud di cara na obhetivo...
Soledad ta mas peligroso cu obesidad y alcoholismo
Soledad cronico, esun cu ta permanece, ta mas peligroso pa salud, compara cu alcoholismo of obesidad y hasta e por mata, segun e neurocientifico...
Dokternan por perscribi heroina medicinal na Canada
TORONTO, Canada - E instituto di Salud di Canada a modifica su regulacionnan pa permiti cu dokternan di e pais aki por prescribi heroina...
12Page 1 of 2


text:
E lèsnan lo tuma lugá kada bula siman riba djasabra mainta di 9or pa 12or.
Anunsio
Universidat di Desierto a nasé for di e kurason di pashon di pastornan Raimy i Arlette Juliet pa pasa nan konosementu, komprondementu i sabiduria ku Dios a duna nan ofer pa e hóbennan ku tin e pashon pa sirbi Kristu.
Awor dikon e nòmber Universidat di Desierto?
Desierto ta un lugá seku, bandoná, kaminda no tin nada ta kresé. E ta un lugá ku bo tin ku lucha pa sobrebibí. Desierto ta papia di momentonan masha difísil den kua realmente bo mester depositá bo konfia den Dios. Den desierto bo ta siña surpasá tentashon, opstákulo i para firme den e konvikshon di bo fe.
Ora bo a kaba di pasa den desierto, bo ta riku na eksperensia i mas ainda si e Spiritu di Dios a guia bo ei, bo ta desaroyá e sabiduria di Dios ku kua bo por siña hende e realidatnan di bida.
Pesei Universidat di Desierto tin un kombinashon di teoria di e palabra di Dios i eksperensia avansá den e kaminata ku Kristu, guiá pa e Spiritu Santu. Nos a mira hopi hóben ku a sigui e modelo aki krese i bira tremendo sirbidónan den e Reino di Dios.
Meskos ku Hesus a pasa den desierto komo preparashon pa Su ministerio, asina Universidat di Desierto ke prepará nos hóbennan tambe pa nan ministerio. Universidat di Desierto ta interaktivo i ta duna espasio pa e hóben por ekspresá su mes.
Na luna di ougùstùs e aña eskolar nobo ta kuminsá i lo finalisá den luna di yüni.
Kada aña eskolar ta kontené 24 lès kual ta partí den un parti teorétiko i un parti práktiko.
E durashon di Desert University lo ta 2 aña.
Banda di lèsnan kaminda ta bin i risibí siñansa, lo tin dianan kaminda e studiantenan lo hasi aktividatnan mas práktiko manera subi seru, dia di trabou, dia di evangelisashon i biahe mishonero.
Then Jesus came to them and said, “All authority in heaven and on earth has been given to me. Therefore go and make disciples of all nations, baptizing them in the name of the Father and of the Son and of the Holy Spirit, and teaching them to obey everything I have commanded you. And surely I am with you always, to the very end of the age.” ......... Mat. 28:18-20
Desaroyo ministerial
Komo ku Desert University tin komo vishon pa kultivá hóbennan dinámiko ku por tuma e batuta ofer, nos lo yuda e studiantenan pa asina nan desaroyá den e ministerio ku nan ta aktivo den dje. Si e studiante no ta aktivo den ningun ministerio su lider lo asign’é na un ministerio
On hearing it, many of his disciples said, “This is a hard teaching. Who can accept it?”
John 6:60
Nos a desaroyá un programa ku nos tin sigur ku lo yuda hopi hende, spesialmente nos hóbennan pa komprondé nan yamada i kana digno den esaki.


text:
Volkan
Un volkan ta un buraku ku a surgi den kapa di mundu kaminda k'e magma (elementonan kayente) ku ta bin foi interior di globo,ora e sali riba tera ta yamé lava.Volkan ta un struktura geológiko moyaria di volkannan riba mundu tin forma di un kono,ta depende dje elementonan ku ta mesklá den magma (piedra,metal,zwavel,silika,gas,chloor,kayente ku temperatura di mas o menos 700 te 1200 grado den interior di globo.) Globo no ta masif,e ta konsistí di e parti pafó e kapa eksterno, parti paden e mantel superior,mantel interno, núkleo eksterno y núkleo interno
- Den núkleo interno y eksterno tur materialnan ta likido komo e temperatura ta demasiado haltu.
- Den mantel interno y mantel superior e magma ta meskla ku piedra,metal,gas y otro elementonan likido.
- E kapanan kontinental y oseániko ta e parti pafó kapa eksterno (aardkorst)y e parti paden e kapa interno duru riba e mantel superior,esei nan ta yama lithosfer .
- E lithosfer(kapanan di globo)ta konsistí di diferente plachinan tektóniko ku ta drif riba elementonan likido dje mantel superior.Tin dje plachinan tektóniko ta 75 km y tin ku 10 km diki y nan ta move riba e mantel superior manera un pont-brug riba awa.
Riba e otro planetanan Venus,Mars y tambe e lunanan Lo di Jupiter y Triton di Neptunus den Sistema Planetario o Sistema Solar tin volkan.Volkanologia ta e estudio di volkan,lava,magma y tur otro fenómenonan geológiko relashoná,e término volkanologia ta bin dje palabra latino vulcãcus ku ta nifika Dios romano di kandela
Kontenido
Kon volkan ta surgi[editá | editá fuente]
E kapa di globo ku ta konsistí di plachinan tektóniko ku ta lòs foi otro y ta move pokopoko den diferente direkshon mas o menos 2 cm pa aña,pero ora e preshon subi den e mantel superior e plachinan ta kuminsa halá bai o bin na otro kaminda k'e plachi oseániko ku ta mas fini ta sker,pero tòg mas pisa ta hala pasa bou di e plachi kontinental ku ta mustra mas diki pero mas lihe,ei ta surgi temblor bou di osean y meimei dje plachinan e magma ku ta bou di preshon grandi ta sali.Esaki ta un erupshon.Mayoria di volkannan ta konsentrá banda di plachinan tektóniko bou di oseán.kaminda e plachinan ta mas fini, e regionnan puntanan kayente Hotspot e ta keda bou di e volkan.E plachinan oseaniko ku ta hala pasa bou di e plachinan kontinental, ta pusha nan pokopoko manda riba ei e ta forma serunan despues di hopi erupshon,den e areanan aki tambe tin hopi terremoto.E regionnan aki di kapa eksterno (riba mundu) ta fini ei ta forma e kamara magmatiko bou di e volkan kaminda e magma ta mesklá ku otro elementonan y ta forma gas,temperatura y preshon haltu.
Sabana volkaniko[editá | editá fuente]
Sabana volkaniko ta un area kaminda ta surgi gèiser,fontèin,bron di awa o lodo kayente,burakunan di gas o huma tur e tipo di fenómenonan ei ta keda den besindario di un punta kayente hotspot.(por ehempel na èisland) kaminda ku plachi tektóniko ta mas fini y ta pasa meimei dje isla y bou di osean despues di siglo di erupshon ku ta keda ripití 3 o 4 pa aña ta bin surgi islanan den laman.
Peliger di un volkan[editá | editá fuente]
Riba mundu tin volkannan peligroso,e magma dje tipo di volkannan aki ta forma elementonan manera gas,piedra likido,as y un konsentrashon di mas ku 65% di silika ku ta hasi e magma viskoso k'e masa no por alkansa e buraku riba den e krater y e pipa djé krater ta verstop,ku konsekuensia k'e ta keda forma gas y preshon haltu den e kamara magmatiko ku ta keda bou djé volkan y ta resultá den un katastrofe pa hende,naturalesa y bestianan den besindario ei.Pasobra e volkan aki por eksplota kalke momentu y henter e kabes di e seru ta bula bia kai den besindario ei,kaminda ku shinishi,gas,baranka y lava ta bai tapa tur kos (kompará esaki ku ora bo sagudi un bòter di champaña te ora e korki bula dor djé preshon den e bòter).
Tipo di volkan[editá | editá fuente]
Stratovolkan ta un tipo di volkan haltu su forma ta manera un kono,e magma tin un konsentrashon halu di silika y otro elementonan ku ta hasi e lava viskoso.Mayoria di volkannan riba mundu ta dje tipo aki,nan ta konsentrá hopi riba rant dje plachinan tektoniko kaminda e plachi oseaniko ta hala pasa bou dje plachi kontinental.Den osean pasífiko nan surgi riba rant dje plachi pasífiko kaminda ta yama renchi kandela ei tin hopi islanan.Stratovolkan ta e tipo di volkannan mas peligroso ora di un erupshon,mas tantu aña dura despues di e lastu erupshon mas peligroso e ta bira,komo k'e pipa dje krater ta sera kompleto y ta parse ku e volkan a paga pa semper.E por keda mas ku un siglo ketu,pero bou dje volkan den e kámara magmatiko kaminda e magma ta meskla ku otro elementonan manera CO2,zwavel y chlor ta bai forma gas,preshon y temperatura haltu i un dia pa otro ta bin un erupshon eksplosivo ku ta kousá hopi vitima i daño na naturalesa,siudat i pueblonan en besindario.E kabes di seru ta bula unda ku lava,baranka,piedranan likido,shinishi,gasnan peligroso ku ta sali foi krater ta tapa tur kos den area di 30km rondo dje volkan.
Por ehempel Mount.st.Helens[editá | editá fuente]
E lastu erupshon di Mount.st Helens tabata na aña 1857 e seru tabata 2950 meter haltu,e erupshon siguiente tabata 18 mei 1980 tabata esun di mas grandi den historia di Merka.E tabata un erupshon eksplosivo ku a bula 400 meter fio kabes dje seru i a manda un kantidat di material volkániko den laira,57 hende a bira viktima y mas ku 1 mion bestia i un gran party dje naturalisa den e area ei a disparsé konpletamente.Despues di aña 1980 tabatin mas o menos 20 erupshon chikitu di lava,huma i as,e seru a bira 2550 meter haltu i e area ei ta un parke nashonal.
Erupshonnan di siglo pasa[editá | editá fuente]
E tipo di volkan aki a kousa bida di hopi hende riba mundu den siglo pasa.
- Dia 8 mei 1902 (dia Di Asenshon) e erupshon di Mont Pelée na Martiniqeu a kousa bida di 29000 hende di suidat St.Pierre.
- Na aña 1906 e erupshon di Vesuvius na Italia a kousa bida di 700 hende, e volkan aki ta konosí tambe dje erupshon den aña 79 despues di kristu ku a tapa e suidat Romano Pompeij bou di meternan haltu di shinishi mata 20000 hende.
- Na 1951 Mont Lamington Papua Nieuw-Guinea a kousa di bida di 3000 hende.
- Na aña 1985 e volkan Nevado del Ruiz na Colombia a kousa bida di 20000,lodo ku a bin a bou foi dje seru a tapa e suidat den e besindario ei.
- Mont Unzen na aña 1991 a kousa bida di 41 persona na Hapon.
- E mesun aña Mont Pinatubo na Filipina a kousa bida di 400 persona.
Volkan eskudo[editá | editá fuente]
Un volkan eskudo ta un tipo di volkan ku su magma ta likido y kayente e ta sali fásil dor di un sker den e kapa eksterior.E tipo di volkan aki no ta kousa eksploshon ora di un erupshon.komo ku e konsentrashon di silika den e magma ta hopi bou y ta formá di otro elementonan.Ora e preshon subi den e kámara magmatiko e magma ta sali manera un fontein ku ta spùit e lava meternan hulta,e gasnan por sali fásil fio dje magma sin skuma promé.E volkan eskudo no ta peligroso,solamente e lava kayente ku ta plama poko poko bai un distansha hopi leu por hasi hopi na agrikultura,pueblonan y naturalisa komo ku mondinan ta pega kandela.Despues di hopi erupshon e volkan aki ta forma serunan plat manera sabana y haltu.E tipo di volkan aki ta keda den area kaminda k'e kapa di globo ta fini,e puntanan kayente hotspotna Hawaii (Mauna lou ta 9 km foi fòndu di laman te riba kabes dje seru y foi nivel di laman e ta 4000 m haltu) eisland tambe tin tipo serunan aki.
Supervolkan[editá | editá fuente]
Un supervolkan ta un volkan ku ta produsí mas ku 1000 km³ lava den un solo biaha,e tipo di volkannan aki ta skars.E volkan Caldera de la Carita 27.000 aña pasa tabata esun di mas grandi ku a produsí mas ku 5000km³ di lava,Toba riba e isla Sumatra Indonesia ta sigi ku 3000 km³ di lava dor dje erupshon 73.000 aña pasa a surgí e saliña Toba ku ta 100 km largu i 35 km hanchu den e krater dje volkan e isla meimei ta mas grandi ku Boneiru.Un supervolkan ta un volkan hopi bieu e ta surgí di un eksploshon destruktivo,siglonan pasa tabatin mas supervolkan riba mundu.E lastu volkan dje tipo aki den historia humano ta Tambora riba isla Sumbawa Indonesia el a produsí 160 km³ di lava i asina tantu shinishi ku den distansha di 600 km no por a mira solo dos dia largu.Shinishi a tapa un gran parti Sumbawa i mata 12000 persona i riba Lombok a muri 49000 persona.E volkan mes ta un tipo strato ku diameter 60 km i un krater ku diameter 8 km.
Krakatau[editá | editá fuente]
Dia 27 ougustus 1883 Krakatau a eksplota e serunan a plama foi otro i hundí den laman,e tabata eksploshon katástrofal den historia humano,te awendia e tabata un erupshon di mas grandi di lastu siglonan.A surgí un tsunami (mareyada) ku olanan di 22 meter haltu ku a spula tur pueblonan chikitu riba kosta Java i Sumatra mas o menos 36.000 hende a perde nan bida,shinishi ku a lanta bai 40 km haltu a trese skuridat den dia den henter e region.E zonidu dje eksploshon tabata sina duru ku por a tende na west Oustralia 3110 km leu.Na aña 1927 tabatin un erupshon den fondu di laman na mesun area na 1928 a sali e isla Anak Krakatau riba awa,na aña 1973 ya e isla a yega na un haltura di 190 meter riba awa.
Erosi[editá | editá fuente]
E kapa di globo ta kibra dia pa dia dor di forsa eksogeno (forsa djafó) ku ta yuda kambia i transporta garnanan kousá di verwering.E loke ku trese e saki ta energia naturalesa,manera di awa (yobidanan duru ),bientu,eis (glasiar),i tambe den tempu di eis,riunan,laman,wusteinnan (ku ta lanta stof hiba leu i ta bira grandi dor di sekura) .Den temporada di 100 mion aña un seru por garna i desparsé kompletamente.Organismo i speshalmente mikro-organismo ta hunga un rol grandi tambe na e verwering dje piedranan di volkan dje zür produsí.Forsanan eksogeno ta surgi riba henter kapa di globo (earth crust) i ta kambia e reliëf (kambio di forma dje area) .Esei ta surgi tambe dje preshon endogeno( djaden )ku ta keda produsí lava siglonan tras di otro.
Tin diferente sorto di eroshon[editá | editá fuente]
- Erosi di awa
yobidanan duru kaminda awa ta lastra piedra skür nan kontra otro i produsí santu.Riunan ku ta traha kaminda meimei di serunan (por ehempel e riu Colorado ku a koba Grand Canyon na Arizona,tin kaminda e ta 1600 meter hundu. Laman tambe ta kambia area globo riba kosta di kontinentenan manera Oustralia tin piedranan di kalki ku ta formá di erosi di awa di laman.
- Erosi di bientu
Bientu ta forma un kantidat di erosi,manera stòrm,ku lanta ola riba laman,lanta santu di wustein hiba leu,bientu ta lanta santu bai skür barankanan dor siglonan kambia nan forma (Un ehèmpel bo ta sinta na un beach bientu ta supla duru lanta santu i bo ta sinti kon e ta pika na bo kurpa), dje manera ei e proseso ku ta surgi siglonan tras di otro, bientu lanta santu skür formanan den un baranka.
- Erosi glasial
Un glasiar (gletsjer) ta surgi den areanan kaminda eis ta keda para henter aña i den winter mas sneu ta kai i ku no ta dirti den zomer.Awendia 10% dje area di globo ta konsistí di eis ku ta keda para eroshoná e area.E kantidat di glasiar ku ta tuma luga awendia ta subi,komo ku temperatura di globo mundu ta subi.Un kombinashon di eis ku piedranan ku ta sküf bai pokopoko ta e mihó medio pa skür e area den naturalisa.Den tempu di eis ku a kubri henter nort di oropa e proseso aki a tuma laga.Glasiar a forma hopi vaye riba kosta di noruega i hiba piedranan te meimei di Oropa.
- Erosi di gravedat
Erosi dje kalidat aki ta un moveshon masal di piedra òf barankanan,tera,lodo,palunan ku ta laga los den temporada di yobida fio serunan(ta yamé korementu di tera),lawina ta un moveshon masal di sneu ku ta basha bou foi serunan haltu,un volkan ku ta hundí den su krater di awa i ta surgi un moveshon masal di awa ku lodo ku ta basha fio seru bai tapa siudat manera a pasa na Nevado de Ruiz (Colombia).moveshonnan masal den tempu eis den direkshon di süit fio nortpol.Meteornan foi den kòsmòs ku tabata bal den globo siglonan pasa,tambe ta un moveshon masal ku tabata lanta stof i huma hiba den laira i ku tabata trese skuridat kune.
Pero nos hende mes awendia ta hasi daño grandi na naturalisa dje manera ku nos ta sushá nos milieu (e klima kaminda tur kriaturanan ta biba) i ta aselerá e eroshon ku ta kambia naturalisa dentro di poko tempu,por ehèmpel eis ku ta dirti awendia riba nortpol i nivel di laman ta subi,areanan riba globo ku ta kede bou dje nivel ta disparsé bou di awa.


text:
Central ta dirigi patruya di Noord na un cas na Montaña caminda un persona a wordo mordi pa un cacho. Eynan e victima MIZS a declara cu el a cana pasa un cas na Montaña, caminda dado momento tres cacho a sali bin riba dje. Un di e cachonan a morde na su pia robes. Door di esey el a cay riba vloer y a kibra su celular. Patruya a avisa MIZS pa e bay hospital pa e haya tratamento medico y a mustre riba su derechonan.
Na e adres na Montaña, e doño di e cacho no tabata tey na cas. Polis di bario di Noord a wordo poni na altura, como tambe Central.
Dama ta wordo mordi pa cacho na Montaña
Central ta dirigi patruya di Noord na un cas na Montaña caminda un persona a wordo mordi pa un cacho. Eynan e victima MIZS a declara cu el a cana pasa un cas na Montaña, caminda dado momento tres cacho a sali bin riba dje. Un di e cachonan a morde na su pia robes. Door di esey el a cay riba vloer y a kibra su celular. Patruya a avisa MIZS pa e bay hospital pa e haya tratamento medico y a mustre riba su derechonan.


text:
Archivo di December, 2009
ORANJESTAD (AAN)— Diario Deportivo tabata presente den e ceremonia di entrega di premionan di ABBA Awards 2009, cual a tuma lugar recientemente na Club Primavera.
Como Mihor Catcher di 2009, e premio a bai pa e hoben Jair Thompson di e team Red Machine, sigur un reconocemento bon mereci.
Siguientemente como Mihor Primera Base di 2009, e premio a bai pa e hoben Enrique Tromp kende tambe a ricibi e premio como Champion Home Runner di 2009.
ORANJESTAD (AAN)— Dia 17 di December Dojo Boye tabata tin nan ultimo training pa aña 2009, tur mucha hasi nan best pa bin aunke tabata vakantie caba pa yega dojo y cumpli cu nan training.
Dojo Boye a regala tur mucho un regalito di Pasco pa asina tur hende keda contento, tambe a rifa un cellular cu a keda den man di Laura Martinez.
Pasobra asina por wak kico e efectonan ta
ORANJESTAD(AAN): Diaranzon lider di fraccion di PDR parlamentario Andin Bikker a bisa cu su partido for di pafo di Parlamento a participa den demostracionnan contra aumento di invoerrechten y accijnzen na 2006.
Na 2006 tambe PDR a participa na demostracionnan contra introduccion di BBO.
El a sigui bisa cu e tema di BBO tabata un tema central den e eleccion cu a caba di pasa.
Te unda sinberguenzura di hende por yega…
Shon No Maduro y Peter Smith tabata gana miles sin traha…
ORANJESTAD(AAN): Na Aruba tin biaha bo ta mira cierto cos pasa y bo ta puntra bo mes con sinberguenza un hende por ta. Na AZV tabata tin un maneho hopi desastroso.
Ora cu algo asina pasa bo por culpa tur esnan cu a hiba e maneho. E directornan y tambe esnan den e hunta di comisario ta culpable di e maneho malo den AZV. Un bin decision di e gobierno nobo ta pa manda e dos directornan nombra politicamente cas. Hunto cu nan naturalmente mester manda tambe e board completo di AZV. Tin cu sa con mucha manda nan tabata ta di e gobierno anterior y nan mes a entrega retiro. Mientrastanto tin dos cu no kier bay.
Segun Juan David Yrausquin
ORANJESTAD(AAN): Juan David Yrausquin di e fraccion di AVP tambe a hiba palabra durante e reunion publico den parlamento.
E parlamentario ta haya hopi straño di con awe oposicion ta contra pa elimina BBO.
Ainda despues di eleccion den conseho di ministronan gabinete Oduber a dicidi cu nan mes lo bay elimina BBO.
Sin generaliza, Abogado mr. Duijneveld ta haya cu:
ORANJESTAD (AAN) — No obstante su criticanan riba e sistema di Ministerio Publico na Aruba, mr. Duijnevel no a generaliza y a expresa su opinion riba PG, ken e ta considera un persona capacita.
Tampoco e ta mira henter Cuerpo Policial como corupto, pero si tin cierto elementonan cu e ta considera un berguenza nacional.
“ Nos mester tin tur confianza den nos sistema hudicial pa nos por drumi trankil. Personalmente, mi ta kere cu den e Procurador General actual nos tin un hende cu tin capacidad, pero tambe e tin hopi trabao pa haci den su mesun cas. Nos tin polis hopi bon y di calidad halto, algun di nan bon amigo di mi. Pero, lamentablemente, tambe nos tin elementonan cu ta un berguenza pa nos pais Aruba, trahando den husticia”.
Esaki ta e motibo pakico e nivel di Staten no ta keda eleva!
ORANJESTAD(AAN): E network social Facebook a bira un medio cu hopi tin acceso na dje, casi por bisa cu pa minuut e tin un atencion. Ta bon pa cierto hendenan realisa cu e por ta un bon medio pa yuda den educa y concientisa un pueblo, pero no pa haci redo of skirbi cosnan cu no ta corecto ariba dje.
Ta tristo pa mira con un persona manera drs. Xiomara Maduro, protehida di e lider di MEP, sr. Nel Oduber, hasta Nel a cede su asiento pe, ta sinta skirbi disparate ariba Facebook na lugar di haci su trabao den Staten. Xiomara por a usa su tempo mihor door di sinta scucha con otro parlamentarionan cu experiencia grandi, kisas di su propio partido por siñe con pa hiba politica.
Abogado Duijneveld skirbiendo buki:
ORANJESTAD (AAN) – Un declaracion bastante fuerte ta loke Abogado mr. Edwin Duijneveld a duna ayera, den conferencia di prensa, dirigiendo su mes na e sistema di Ministerio Publico.
“ Amigonan cu ta traha den Ministerio Publico mes, ta bisa mi: ‘Edwin, mehor bo keda keto pasobra esnan encarga cu bo caso, lo haci todo por todo pa ‘hodebo’. Algun colega Abogado a bisa mi pa mehor mi ta cauteloso pasobra tin algun elemento den e Cuerpo, cu ta capaz di cualkier cos. Akinan sinta, mi ta sigura un y tur, cu hamas lo mi cera pa inhusticia, cera mi boca pa manipulacion, y cera mi boca pa corupcion! Pa e motibo ey tambe, awe, mi ta anuncia cu mi ta bezig ta skirbi un buki, na unda lo mi mustra na placa chikito, con putri nos sistema hudicial ta, con manipulacion ta tuma lugar, con hende ta abusa di nan poder, nan posicion, den nos sistema hudicial”, mr. Duijnevel a expresa.
Parlamentario Lainda Westerhof:
Cu reduccion di 1.5% ya caba pueblo lo haya un alivio!
ORANJESTAD (AAN) – Den conferencia di prensa di fraccion di AVP, Parlamentario Laida Westerhof a elabora tambe tocante e ley pa reduci te elimina BBO.
El a señala cu e ultimo dianan ta worde bisa hopi, den cierto medio di prensa, cu AVP ta “bulldoze” cu eliminacion di BBO. “Pues, un palabra nobo cu nos a haya”, e dama a expresa.
ORANJESTAD (AAN): Faltado algun dia pa cambio di aña ainda ladron ta sigui horta, nan ta ni respeta Pasco, nan no ta preocupa cabez ni cerebro ya ta asina troci cu e unico cost a aparece ta e letternan H.O.R.T.A.
Entre otro na Kudawecha ladron a kibra drenta horta dos horologe un ta un holoshi Citizen balor di 300 Florin y tambe un Rolex su balor ta 4.000 Dollar.
Tocante caso pendiente riba su persona:
Cu e seguridad cu lo sali liber di tur acusacion
ORANJESTAD (AAN) – Abogado mr. Edwin Duijneveld a yama un conferencia ayera mainta, pa alerta riba un especulacion eroneo cu tin riba caya, cu ayera el a haya un yamada di Ministerio Publico pa presenta na Corte, 11 di Maart di 2010.
“Boso tur sa cu algun siman despues di e welga di trahadornan publico, mi a worde deteni pa un par di dia, supuestamente riba sospecho cu mi a yuda un cliente di nos oficina, señor Luis Mansur, cu ta den bancarota desde 2002 y sconde placa pa e curator y asina perhudica esnan cu e ta debe.
ORANJESTAD (AAN): Nan a reuni pa nan Cena di Pasco, special y unico.
Aki por mira e grupo di OC Besloten team, kendenan a reuni dia na Aquarius Restaurant pa nan Cena di Pasco.
ORANJESTAD (AAN): Diamars anochi a drenta informacion na polis cu na un cas situa na Tanki Leendert a surgi problema familiar.
Patruya di Noord a acudi na e adres y polis papia cu e señora M.R.T. naci na Peru di 50 aña, e ta declara cu su nieta di 5 aña a worde maltrata pa e boyfriend di su yiu muher inicialnan J.S.R. di 22 aña cu ta e homber A.W.
Dos funcionario halto lo bay cas den 2010….
ORANJESTAD(AAN): Aña 2010 lo bay habri y accion di gobierno ta bay cuminsa. Dos funcionario tabata sperando e momento y awor parce e momento a yega.
E maneho hiba den un fundacion di gobierno ta den duda for di hopi tempo. Awor cu gobierno a cambia nan tin confirmacion di e mal maneho aki. DIARIO tin informacion cu e prome dialuna di aña 2010 loke hopi tabata sperando lo bay sosode. Tur dos funcionario encarga cu e maneho di e fundacion ta bay cas. Lo bay investiga den tur profundidad e maneho interno di e fundacion.
Minister Otmar Oduber
ORANEJSTAD (AAN): Aña 2009 tabata uno yen di reto, yen di situacion dificil no solamente pa nos pida baranca, pero pa mundo henter, pero tambe e tabata un aña di cambio, un aña di un comienzo nobo yena di speranza pa un mihor futuro pa cada un di nos.
E aña aki pueblo di Aruba a duna nos partido AVP a confianza pa goberna cu mayoria absoluto nos isla pa e siguiente 4 añanan. Nos a presenta un plan Aruba Ariba cu a worde traha a base di hopi estudio y consulta no solamente cu expertonan pero tambe cu pueblo en general, caminda a duna tur e atencion na e aspectonan cu nos sociedad kier pa nan worde atendi. 29 candidato riba e lista berde, hunto cu hopi di boso a traha duro, a papia, a scucha y a demostra e vision, amor y deseo pa un mihor Aruba worde crea. Asina 25 di september, pueblo di Aruba a duna nos e sosten pa logra e vision aki.


text:
Ta egoista pa bisa cu no lo desaroya proyecto Horeca importante pa San Nicolas
Roland Peterson SNBA
E trahador di SN tin e derecho pa dicidi unda traha
ORANJESTAD (AAN)* Segun presidente di SNBA (San Nicolas Business Association), sr. Roland Peterson, el a tuma nota di e acontecimento na unda cu pa prome biaha despues di e closedown di Valero e contratista Douchar a invita prensa pa convivi e momento importante no solamente pa nan sino como simbolo di un esperanza pa desaroyo di San Nicolas como e prome contratista cu ta haci uso di e gate destina pa e contratistanan drenta na pia di e subida di Lago Heights.
E reapertura di e refineria tin un spinoff tremendo pa pariba dib rug, na unda cu durante cu e refineria tabata sera tabata parce cu habitantenan di San Nicolas tabata cana den scuridad cu bela.
Pesey mes SNBA ta hopi contento cu e negoshinan chikito na San Nicolas ta haya directamente y indirectamente entrada for di Valero. E potret publica den prensa di e contratista su trailer dilanti di e gate di Valero ta un potret simpel pero ta bisa mas cu mil palabra.
E confianza poco poco ta lanta back. Diferente persona a deposita nan confianza den desaroyo di San Nicolas, a wak diferente negoshinan ta habriendo na San Nicolas. E no ta manera ta worde bisa na unda cu e hendenan di San Nicolas ta bin cas pa drumi despues di traha pabao di brug.
Manera ta conoci cu gran parti di e poblacion ta traha den horeca na e otro banda di e isla. Awor tin hende ta bisa cu no mester desaroya San Nicolas cu proyectonan horeca grandi pasobra tin miedo di exodo di trahador den e sector horeca na Noord pa San Nicolaas.
Riba e ponencia aki, sr. Roland Peterson a remarca cu esaki ta un pensamento hopi egoista pa motibo cu e trahador mes tin cu dicidi di traha unda cu e kier, sea na San Nicolas cu ta cerca di cas na unda cu e ta spaar gasoline of e por dicidi di keda traha na Noord, e decision ey mester keda den su man.
SNBA a ripara tambe cu mester di nightlife na San Nicolaas of pariba di brug na unda cu e poblacion pariba di brug por bay disfruta pero tambe esaki por atrae hasta turista pa bishita pariba dib rug. Pa loke ta e miedo cu tin bao di personanan pa no desaroya proyectonan di significacion pa e area dib rug pariba, ta Sali for di un punto di bista hopi egoista y ta bira tempo pa San Nicolas tambe worde desaroya. E habitantenan ta prefera pa cumpra cerca di cas envez di gasta gasoline y bay haci compras otro caminda.
Riba e pregunta kico e pensamento ta di e reapertura di e refineria, riba esaki sr. Roland Peterson a duna di conoce cu e ta spera cu esaki no ta pa tende cu den 3 pa 5 aña lo kier bolbe sera atrobe, pero cu e reapertura di e refineria lo ta pa plazo largo.
Encuanto si PDVSA lo ta un partner of supplier pa Valero, sr. Peterson a duna di conoce cu Valero mester sa cu cua partido pa un possible joint venture e tin mas confianza y por segura cu riba base regular y riba un prijs stabil por haya petroleo. E refineria na Aruba a worde traha pa procesa e tipo di crudo cu ta worde haya na Venezuela.


text:
Archivo di August, 2009
ORANJESTAD (AAN): Na Montaña diabierna anochi central di polis a instrui patruya Noord pa bay atende problema familiar.
E patruya cu a presenta, a resulta cu tata, mama y yiu homber a sali keiro. Durante di keiromento tur cos tabata bay bon, pero na caminda un dado momento a sosode discusion cu a sali for di man.
Yiu homber di e pareha su fuse a bula y a start un pleitamento formal. Polis a intermedia pa trece tranquilidad, pero e yiu homber inicialnan R.A.C. di 31 aña tabata histerico y probablemente e lo por tabata bao di substancia y no tabata comportando su mes.
ORANJESTAD (AAN): Un bida largo a bisa ayo. Un pilar fuerte den nos comunidad a doblega pa descansa den brasa di Señor na e bunita edad di 91 aña. Su imprenta di pia ta keda marka ariba diferente tereno: Su profesion di accountant e a eherce cu orguyo y dignidad.
Su sentido pa equidad (justicia) tabata asina halto cu e a yama su oficina di administracion y incasso ‘Equidad’; oficina cu el a maneha pa mas di 20 aña. Prome cu esei, den e mes ramo di accounting e a traha pa mas cu 25 aña na firma Jan C. Lacle N.V. na Santa Cruz.
ORANJESTAD (AAN) – Matutino DIARIO a entrevista señora Michelle Winklaar, candidato number 7 riba lista di Partido di Pueblo Arubano “AVP”, ken a pasa den fin di siman na diferente supermercado pa parti tas pa haci compra.
Esaki a sosode tanto na Playa como na San Nicolas unda por a mira e candidato conversa cu diferente persona mientras e tabata parti e tas.
Michelle a comenta cu el a haya hopi atencion pa e tasnan den e supermercadonan cu el a bishita y e ta kere cu hopi hende ta aprecia cu nan por bay haci compra cu un tas di un material duradero, cu no ta di plastic, y esey tabata e idea tras di e proyecto aki.
ORANJESTAD (AAN): Horible, horible loke Nel Oduber a haci cu nos pueblo y muy en particular cu e empleadonan di Valero y tur e contratistanan cu tabata traha den Valero. Nel Oduber y Nel Oduber so ta responsabel pa e drama cu ta pasa over di nos isla. Valero a bay pasobra nos tin un prome ministro cu solamente tabata wak e interesnan di su hendenan. Na tur por lo menos 6000 hende a perde trabao.
Horible un biaha mas pasobra esaki ta directamente y unicamente e falta di Nel Oduber. Na Februari 2007 Valero a propone gobierno di Nel Oduber pa e kita e BBO y pone un winst belasting y Valero a inverti 1 biyon Dollar den e planta pa renobe completamente.
ORANJESTAD(AAN)— Valero den su ultimo memo na su empleadonan a anuncia cu mirando e desaroyonan nan a dicidi cu nan lo continua e shutdown di e refineria indefinitivamente.
Esaki ta un sla inmensamente duro pa nos isla y ta directamente e resultado di mal maneho di e gobierno di MEP. Dos aña pasa Valero a ofrece gobierno pa inverti dos biyon dollar pa renoba e planta completamente pa asina por tin un refineria pa hopi tempo mas.
E oferta tabata encera cu e gobierno mester kita e BBO for di Valero y na e mesun momento elimina e tax holiday cu Valero tin y introduci un winstbelasting pa e compania. Valero lo garantiza gana of perde placa pa en todo caso paga entre 40 pa 50 miyon florin pa aña.
ORANJESTAD (AAN): Un accidente basta serio a sosode riba e caminda grandi di Playa pa San Nicolas.
Un chofer a keda gravemente herida despues cu su auto a bolter y ranca dos palo di luz. E velocidad cu e auto tabata bay direccion pariba mester tabata uno hopi halto si mira e resultado di e desgracia.
Un auto cu tambe tabata bay pariba a medio purba pasa un truck y na dado momento e auto accidente cu parce tabata bin di patras cu velocidad halto a perde control purbando di kita. Su velocidad halto a pone cu el a baha caminda na man robez y bolter masha mahos pa finalmente keda pega riba e palo di luz.
ORANJESTAD (AAN): Algo asina por pasa solamente ora cu bo ta duna ken cu ta trabao y cu no conoce sikiera e bandera di nos madre patria Hulanda.
Riba e foto aki por mira con a lanta e bandera di Hulanda na parlamento di Aruba. Na lugar di mustra e respet a mustra mas bien e falta di respet. Un bandera cu a worde lanta for di mainta trempan y cu atardi 2or ainda esaki tabata asina.
Hopi yamada DIARIO a haya pasobra te hasta e hulandesnan cu ta di vacacion na Aruba a keda babuca di mira cu un partner den reino no sa cu e bandera ta Rood, Wit Blauw y no Blauw, Wit, Rood.
Ayera Marisol a pone avisonan grandi den tur corant na Aruba splicando esnan cu por tabata envolvi den su escandalo cu esun cu ta paga personanan cu no ta departamentonandi gobierno sumanan di placa pa haya cas na Sero Colorado por ta mes castigabel cu esnan cu ta bendiendo e casnan. Marisol a cuminza sinti cu e caso aki ta otro cu e terenonan grandi cu e a yega di duna na su inversionistanan. Aki ministerio publico tin hopi mas dificultad pa no persigui e Ministro.
Un biaha mas DIARIO kier duna e detayenan di e complot di Seroe Colorado. Marisol a mira negoshi den benta di e casnan na Seroe Colorado y a dicidi di bira partner cu un di su empleadonan den gobierno.
ORANJESTAD (AAN): Atrobe, un biaha mas, Minister di Enseñanza y di hopi otro cartera, ta bolbe pega barco ora cu e ta emiti un comunicado di prensa señalando cu Colegio Arubano San Nicolas ta worde drecha cu Placa di Plant NV.
Relaciona cu esaki, segun Marisol, na aña 2006 Parlamento di Aruba a logra pone un suma di 2.6 miyon Florin pa loke ta renobacion y mantencion di Colegio Arubano.
Segun acuerdo den Parlamento, 540 mil Florin lo a worde aloca pa drecha e problema cu tabata tin ora di awacero na Colegio Arubano Playa y tambe pa drecha e tereno di school.
ORANJESTAD (AAN): Segun hopi di e grandinan cu ta gosa di pension ta sinti nan mes hopi ofendi cu e palabranan cu Nel ta usa den nan direccion. Cada biaha cu nan habri nan boca nan ta ser ofendi door di Nel cu su palabranan fuera di lugar.
“Acaso nos como grandinan cu a traha duro pa hiba e pida baranca aki padilanti no tin derecho di habri nos boca y bringa pa nos derechonan?”
Nel Oduber a lubida cu e tambe ta Opa, e tin 62 aña y hasta nieto e tin. Nel a lubida cu awendia cu e ta gosa di un pension barbaro cu e no mester lubida, kendenan a yude cu awe e ta gaba cu e tin mas tanto aña den politica? Nel a lubida di unda e ta bin?
ORANJESTAD(AAN)– Na ultimo ora a ricibi un comunicado di Democracia Real den cual nan ta bisa cu Democracia Real (PDR) a tuma nota di e boletin cu Sr. Parish a manda pa trahadornan di Valero, informando nan cu e Refineria a sera indefinidamente, te ora haya otro comprador of condicionnan di Mercado mehora.
E posicion tuma pa e refineria a cuminsa costa nos trahadornan nan trabao.
A base di un strategia di desaroyo di San Nicolas cu Democracia Real tabata preparando, como un scenario di rescate di San Nicolas, den caso cu Refineria sera definitivamente y no tin otro compania interesa, PDR ta lanza un peticion urgente pa para tur decision di destaho publico of plannan di muda waf pa Barcadera, te ora cu e ultimo esfuerzonan ser hasi pa rescata e refineria di un ciere definitivo.
ORANJESTAD (AAN): Segun informacionnan ricibi e conseheronan politico di Nel Oduber y di MEP ta desconsehando e partido pa haci otro parada. Berdad cu MEP tabata hopi entusiasma cu e parada cu nan a organiza prome cu entrega di lista, pero ora cu nan a mira e parada di AVP nan no por a kere nan wowo.
Tabata pa MEP no solamente un shock mortal di e grandura di e parada, pero e cantidad di hendenan y autonan cu tabata para banda di caminda pa saluda e parada. Si tur e autonan aki a subi caminda, Aruba su careteranan no por a carga nan.
ORANJESTAD (AAN) – Matutino DIARIO a entrevista Ing. Jossy Kock, lider di e proyecto “turbo rotonde” di Wayaca, pa un biaha mas e duna informacion relaciona cu e trabaonan aki y ki dia e lo keda cla pa habri.
Ing. Kock a comenta cu for di momento cu nan a cuminza cu e construccion di e turbo rotonde aki, nan a confronta cu hopi dolor di cabes, specialmente e parti cu ta toca utilidadnan cu tin bao di caminda.
El a señala cu hopi hende a critica e aspecto aki pasobra nan a bisa cu trabaonan no ta tumando lugar, locual no ta e caso, sino cu ora di traha cu cable y linea di utilidad bao di tera, mester hacie cu cautela debi cu nan ta den funcion y si daña nan, lo por manda un bario completo for di servicio, locual nunca tabata e meta di e trabao aki.
ORANJESTAD (AAN):— E Director di Stichting voor Verstandelijk Gehandicapten Aruba (SVGA) ta aclarea tocante polemica encuanto hacimento di politica na school Dununman.
E ultimo dianan ta sali diferente articulo tocante school Dununman den prensa. Tin informacion corecto y incorecto. E director ta spera cu e articulo aki lo trece claridad ariba e polemica aki.
SVGA ta un fundacion cu ta consisti di 6 departamento cu ta duna cuido. Di e 6 departamentonan aki 5 ta duna cuido y ta worde financia pa Ministerio di Bienestar Social. school Dununman ta worde financia pa Ministerio di Enseñansa.
ORANJESTAD (AAN) — Dia 29 di Augustus lo tuma lugar e di 5 Boton FunRun/Walk organisa pa ARRUWAC. E anja aki tin un cambio caminda e aktividad ta cuminsa y termina pabou di Macuarima School, dilanti e mini-market chines. E resto di e ruta ta keda mescos cu e añanan anterior, algo mas cu 5Km, lo bay direccion Boton, Maria Mai, San Fuego, Warawara y termina bek dilanti e mini-market chines.
E ta un ruta hopi trankil, no mucho trafico, caminda por disfruta tambe di nos bunita naturalesa y tambe un ruta cu tin dos pa tres subida cu ta reta e participante y atletanan pero cu lo judanan den mehoracion di nan condicion fisico.


text:
Gayle King
Gayle King (Nasé riba dia 28 di Dezèmber 1954) ta e editora general di e revista O, The Oprah Magazine I ta e mihó amiga di Oprah Winfrey. El a traha komo presrentadó di notisa i presentadó di programa di diskushon na televishon. Gayle a hunga un papel importante den e planiamentu di e Legends Weekend ku Oprah a organisá.
Biografia i Karera[editá | editá fuente]
Gayle a nase na Chevy Chase, Maryland. Su tata tabata un ingeniero electrico i su mama tabata un ama di kas. Komo resultado di su tata su trabou, Gayle a biba na varios aña na Turkia i a asistí na e skol merikano einan. Ku tempu e i su famia a muda bai bèk Maryland. El a gradua for di e universidat di Maryland, College Park na aña 1976 ku den estudio di sikologia. Despues Gayle a muda bai Kansas City, Missouri kaminda el a kuminsá krea presenta reportahenan i presentá notisianan den wikènt na e kanal WDAF-TV. Na aña 1981, e kompania di televishon WFSB na Hartford, Conneticut a ofresele e posishon di presentadó di notisia di tempu kompletu kaminda el a traha pa 18 aña largu. Na 1991 Gayle a presentá e programa di NBC yamá Cover to Cover huntu ku Robin Wagner te na momentu ku e sho a wòrdu kanselá. Na aña 1997 el a kuminsá su mes programa di diskushon na televishon yamá The Gayle King Show, ku a wòrdu kanselá despues dor ku poko hende tabata wak e. Gayle a kuminsá traha pa O, The Oprah Magazine komo e editora prinsipal na aña 1999. Banda di esaki tambe Gayle ta traha komo koresponsal di reportahenan spesial pa The Oprah Winfrey Show i tambe Good Morning America. Na sèptèmber di aña 2006, Gayle a kuminsá presentá e The Gayle King Show na e radio satelite yamá XM Satellite Radio komo parti di e radio emisora Oprah & Friends ku awor yama Oprah Radio.
A wòrdu papiá ku Gayle lo a remplasá Star Jones Reynolds (in 2006)[1] i/òf Rosie O'Donnell (in 2007)[2] komo presentadó di e programa The View, pero nada di esaki a sosodé. Resientemente tabatin rumornan atrobe ku Gayle lo remplasá Elizabeth Hasselbeck ora ku e bai for di e programa The View na mei 2009.
Bida Privá[editá | editá fuente]
Gayle ta e mama di dos yu. Su yu muhé Kirby a gradua for di e universidat di Stanford na aña 2008 i su yu hòmber William ta asistiendo na e universidat di Duke.
Den e edishon di ougùstùs di aña 2006 di e revista O, The Oprah Magazine, Oprah a splika ku "hende tin biaha ta mal interpretá su amistat ku Gayle" i ku nan dos "ta manera dos spiritu den un kurpa, ora nos ta huntu tur kos den mundu ta parse di ta bon."[3]
Tambe Oprah i Gayle a bisa den e mesun edishon (ku tabatin komo tema 'Mihó Amigunan)ku nan no ta gay. Oprah a bisa: "mi a bisa tur loke ta tinku bisa. Tur hende sa tur mi stelashi. Hende ta kere ku lo mi tin asina tantu bergwensa di ta gay ku lo mi no a akseptá esei. porfabor!" Gayle di su parti a bisa: "...mi tabata bisa antes, Oprah, bo tin ku hasi algu. Ya ta difisil pa mi haña un sita riba djasabra anochi kaba. Bo tin ku para e kos aki den bo programa! i despues bo ta realisá ku bo no por stop e." Mas aleu Gayle a bisa: "Mi tin ku admití ku si Oprah tabata un hende hòmber lo mi a kasa kuné."
Gayle (ku ta midi 1 meter 78) a bisa ku ounke e no kier parse demasiado oppervlakkig ku e gusta sali ku hòmbernan mas largu kune. Nan a hasi hopi chèrchi di dje tempu e tabata chikí pa motibu di su estatura i e ta sinti ku un persona mas haltu kuné lo tin mas komprenshon dor ku probablemente nan a pasa dor di mesun kos. E hende aki mester ta por lo menos un meter 93, ounke lo e no ta un problema dje grandi ei si e hende ta un meter 88.
Despues di a biba hopi aña na Wilton, Connecticut, Gayle awor a muda bai biba na Manhattan.[4]
Gayle tambe ta hopi será ku Howard Stern, ounke ku Howard i Oprah no ta dje bon ei ku otro.[5]
Referensianan[editá | editá fuente]
- ↑ FOXNews.com - Oprah’s BFF to 'The View'? Look Out, Star - Celebrity Gossip | Entertainment News | Arts And Entertainment
- ↑ FOXNews.com - Rosie O'Donnell Decided to Leave 'View' When Walters Failed to Defend Her Against Trump - Celebrity Gossip | Entertainment News | Arts And Entertainment
- ↑ [1]Template:Dead link
- ↑ Oprah’s best friend, Gayle King, lists 10,433-square-foot house in Greenwich, CT for $7.475M
- ↑ The Howard Stern Show. Sirius XM Radio. Howard 100, New York. 8 Apr. 2009.


text:
Awor tin tres Drilling Ship mara pafor di Aruba
ORANJESTAD (AAN): Desde luna di Juni 2015 caba, tin un Drilling Ship staciona ‘idle’ pabao di Aruba. Ta trata aki di Pacific Mistral cu ta nabegando bao bandera di Liberia. E tin largura di 228 meter, y pa basta tempo tabata staciona pabao di Arashi.
Despues a bin un Drilling Ship ruman di dje, esta “Pacific Meltem”, cu tambe a bin staciona pabao di Arashi. Nan ta idle, pues nan no ta haciendo trabao y tin un crew minimo abordo.
Pero desde fin di November, di tercer Drilling Ship a yega y awor nan tur tres ta staciona como 9 km zuidwest di Waf di Playa.
Ta trata aki di e barco “Cerrado”, cu tambe ta un Drilling Ship. E ta nabegando bao di bandera di Marshall Islands.
Nan ta “staciona” den awanan teritorial di Aruba, wardando orden pa haci trabao, sea aki mes of cualkier lugar rond mundo.
Riba e potret aki por mira d.r.p.d. e barco Pacific Meltem, Pacific Mistral, y mas na man drechi tin Cerrado.


text:
ORANJESTAD - Un di e dos personanan posiblemente venena aña pasa november despues di a bebe juice, a fayece. Vocero di ministerio publico Ann Angela a confirma esaki diabierna merdia pa NoticiaCla.com. Ela confirma tambe cu e curpa di e señora di edad (esun cu a muri), a wordo tuma den beslag 'pasobra e ta trata di un morto no natural'.
ORANJESTAD - Un trahado di e establecimento fast food Burger King den Caya Grandi a hinca un colega trahado diamars anochi. Vocero suplente di polis Liliana Rasmijn a confirma e informacion. Tabata den careda di 9'or (9:04pm) cu Centra di polis a manda un patruya cu urgencia pa e sitio. A raporta cu un colega masculino a hinca otro colega femenino cu cuchiu y cu 'lo tin hopi gritamento'. Ora cu polis a yega, polis a tuma nota di e personanan en cuestion, cu ainda tabata den e sitio. Un cliente a mustra polis den direccion di un homber tras di e counter, cu lo ta e sospechoso. Mes momento a mustra nan riba e cuchiu cu a wordo uza den e caso aki. E cuchiu tabata riba e mesa unda cu tin refresco. A base di e informacion ricibi, polis a pasa pa detene e trahado sospecha di a hinca su colega. Su colega mientrastanto a keda transporta cu urgencia pa hospital cu algun hinca. E caso ta bou di investigacion pero no ta conoci kico e motibo di hincamento tabata. Foto cortesia Nelson "Speed" Andrade.
ORANJESTAD - Cu solamente 8 detencion prome, durante y despues di parada di fakkel, Cuerpo Policial ta considera e prome evento di carnaval 2017 como un exito. A pone mas o menos 120 Polis riba pia pa por sigura orden publico, no solamente entre e participantenan, pero tambe pa e publico banda di caminda. E parada a sali pa 8:15 pm y e ultimo grupo, e "Last Lap Band" a yega final pa 1:30 am. E velocidad cu cual a maneha e "Fakkeloptocht" ta aceptabel y participantenan a gosa masha.
ORANJESTAD - Relaciona cu Semana Santa caminda cu ciudadanonan tin custumber di bay campa, Alto Comisario di Polis, mr. Adolfo “Dolfi” Richardson ta haci un yamada na campadonan pa tene cuenta cu e condicionnan bou di cual ta otorga e permiso. E fecha riba cual campadonan por cuminsa kampeer ta diadomingo 9 di april 2017 pa 12'or di merdia. Kiermen riba e fecha y ora stipula ta permiti pa pone trailernan y tentnan riba beach. Tur obheto poni prome cu e fecha y ora stipula lo wordo kita pa Polis. E ultimo dia di kampeer lo ta dia 23 april 2017.
ORANJESTAD - Diahuebs awor dia 5 di januari lo tuma luga un reunion solemne den Parlamento di Aruba, pa yama bon bini na e di 4 Gobernador pa pais Aruba. En conexion cu esaki, desde 8:00 am te cu 11:00 am lo cera parti di L.G. Smith Boulevard y Oranjestraat. Ta bon pa automobilistanan tene bon cuenta cu esaki pasobra por spera fila of cayanan den centro di Oranjestad mas ocupa.


text:
Comerciantenan riba waf chikito ta pasa den duro pa bende nan cosnan
ORANJESTAD(AAN): Nos a combersa cu sr. Ady Saladin kende tambe ta doño di un di e kiosconan di waf chikito y tin di compronde cu nan tin preocupacion. Barconan ta bin yen, pero hendenan no ta laga masha atras.
Nan tabata tin otro experiencia den pasado. El a splica cu berdaderamente ta drentando barconan grandi cu basta turista aden. E preocupacion ta cu no ta pa nada, pero e turista Europeo basicamente no ta gasta casi nada. No sa si Aruba ta e first port of e di dos puerto, pero tin e experiencia caba cu e turista Europeo no ta gasta. Por ehempel, manera e Mericano, e Canades, e Latino Americano cu ta un di e mihonan, Centro Americano, si haya sikiera un of dos barco pa siman den e high season di e turista Latino Americano cu Centro Americano, ta sigur cu tur den centro lo ta hopi mas contento.
Nan tabata miho experiencia cu otro barconan, manera menciona. Saladin a splica cu nan ta gasta manera locual cu nan ta keda conforme cun’e. Pero sinceramente ultimo tres pa cuater lunanan cu e turistanan Europeo, nan no ta cumpra. Por mira cuanto hende tin. Por paga atencion, e hendenan cu ta subi man bashi, baha man bashi. No ta nada. Ni sikiera un koffie den nan man ta mira pa nan bebe. Semper cada un di e comerciantenan a bisa cu supone cu tin tres barco anto tin seis pa shete mil turista. E ora ohala si cada un gasta un dollar cada un, tur hende ta keda conforme. Tur ta bisa danki na Dios a bende algo. Pero sinceramente, segun Saladin, e trend cu nan tin aden cu e sorto di turistanan aki no ta bon. E ta duro pa sobrevivi. Fuera di esey, solo ta sali pa tur, pero tin demasiado competencia, hopi kiosco, hopi souvenir. Esey tambe ta un parti cu mester wak e bolo bira hopi mas chikito. Esnan cu tin hopi aña na waf chikito compara cu e nobonan cu a yega, nan ta mustra manera tribon cu ta come tur e sardinnan. Ta laga casi nada pa nan. E prijs cu nan ta pone ta hopi mas barata cu nan mes. Esey ta hopi di nan no ta compronde te awo. Con e ta, si nan ta buske directamente for di China, pasobra nan ta cumpre di e hendenan na Aruba mes. Esunnan cu ta bende por mayor.
Mensahe na Gobierno
Unico cos cu Saladin a bisa ta cu ohala cu por mira adelanta wak si por haya mas tanto hendenan Centro Americano, Mericano y Latino Americano. E cruceronan cu ta biniendo, mas tanto cu ta gasta ta Carnival Cruises y Pullmantur. Pullmantur ta hopi bin cu ta bin via di Panama. Esey tabata e miho cu nan tabata tin. Kico a pasa cu el a stop di bin no ta compronde y no sa. Por ta pa cualkier motibo.
Tin dia cu nan no ta bende nada. Hopi biaha ora cu no tin barco, cu cos ta hopi slow, hendenan di pabao no ta bin, casi nan no ta hayando turista di hotel.
E ta hopi duro, Saladin a bisa. Tin dia ta keda wak otro so y esey ta tur, nada otro, el a finalisa.


text:
Departamentonan concerni haciendo preparacion pa posibel calamidad
ORANJESTAD (AAN): Ministerio di Turismo, Transporte, Sector primario y Cultura ta responsabel tambe pa e departamento di Servicio Meteorologico di Aruba. Minister Otmar Oduber tin dialogo continuo cu Minister President y Bureau Rampenbestrijding pa desarayonan meteorologico. Mirando cu e situacion actual no ta uno ainda di calamidad, e ta keda responsabilidad di Meteo te ainda pa trece informacion na comunidad.
Meteo ta den contacto cu gobierno continuamente y ta saca boletinnan regularmente pa informa comunidad riba e mal tempo cu ta na caminda pa Aruba.
A keda palabra cu Meteo lo ta e centro di fuente di informacion pa evita cu tin confusion, mirando e cantidad di informacionnan cu ta circulando actualmente. Servicio Meteorologico di Aruba ta den contacto cu diferente otro servicio meteorologico di e regio, National Hurricane Center na Miami y KNMI.
Tambe mester informa cu minister di infrastructura ya caba a reuni cu DOW cu na su turno ta haciendo trabaonan adelanta di limpiesa di rioleering y rioolnan hunto cu Santa Rosa cu a encarga cu e damnnan y matanan cu ta stroba etc, den caso cu haya hopi awacero.
Minister president tabata den contacto cu Rampen bureau pa prepara pa si acaso e situacion mester yega na un punto di calamidad, cual punto no a yega ainda.